open-index/open-wikipedia-markdown huggingface dataset:
Geilenkirchen

**Geilenkirchen** on kaupunki Nordrhein-Westfalenin osavaltiossa läntisessä Saksassa. Noin 28&nbsp;000 asukkaan Geilenkirchen sijaitsee Heinsbergin piirikunnan eteläosassa.

## Maantiede
Geilenkirchen sijaitsee noin 59 kilometriä Kölnistä länteen. Kaupungin halki virtaa Rurin 53-kilometrinen sivujoki Wurm.

## Historia
Ensimmäinen kirjallinen maininta Geilenkirchenista on vuodelta 1170 muodossa Gelenkirchen. Alueella on kuitenkin asuttu 600-luvulta alkaen. Kaupunki kasvoi nykyisten St. Ursula Gymnasiumin ja St. Mariae Himmelfahrt -kirkon ympärille. Geilenkirchenin Nato-lentotukikohta avattiin 1953. Nykyinen Geilenkirchen muodostettiin 1972, jolloin se menetti piirikaupungin asemansa. Kaupungin keskustaa uudistettiin 1980-luvulla.

Geilenkirchenin vanhaa arkkitehtuuria edustaa muun muassa Wurmin laaksossa sijaitseva vesilinna Burg Trips sekä linnat Schloss Breill ja Schloss Leerodt, jonka historia alkaa 1300-luvulta. Süggerathissa sijaitsee kirkko Unter Heilig Kreuz, jonka nykyilme on 1870-luvulta.

## Talous ja liikenne
Geilenkirchenin yrityksiä ovat muun muassa Mercedes-Benz-merkkiin erikoistunut Theo Bähr GmbH, Iveco- ja Evobus-ajoneuvojen jälleenmyyjä Autohaus Heinrich Senden GmbH ja IT-ratkaisuja tarjoava CSB-System AG. Kaupungissa on rautatieasemat Bahnhof Lindern ja Bahnhof Geilenkirchen. Ne sijaitsevat Aachen–Mönchengladbach-rautatien varrella. Maantieliikenteen valtaväyliä ovat kaupungin pohjoispuolitse kulkeva Bundesautobahn 46 sekä Bundesstraße 221 ja Bundesstraße 56.

## Lähteet

## Aiheesta muualla
*Geilenkirchen, Nordrhein-Westfalen, Saksa — Sunrise, Sunset, and Daylength
Lunar Gateway

**Lunar Gateway** eli **Gateway** on suunniteltu ensimmäinen Kuun kiertoradalle rakennettava avaruusasema. Se oli tarkoitus lähteä Kuuhun aikaisintaan vuonna 2025. Gateway ottaisi ensimmäiset astronautit vastaan vuonna 2028 ja valmistuisi vuonna 2030. Avaruusasema on suunniteltu osana Artemis-ohjelmaa.

Maaliskuussa 2026 puheen aikana Jared Isaacman kertoi Nasan hylkäävän suunnitelman asemasta Kuun ympärillä ja panostavansa Kuun pinnalle rakennettavaan tukikohtaan. Osia asemasta on kuitenkin jo toimitettu Nasalle.

## Projektin tarkoitus
Projektin tarkoituksena on saada ensimmäinen ihmiskunnan avaruusasema Kuun kiertoradalle. Nasa sekä ESA (Euroopan avaruusjärjestö) muun muassa rakentavat avaruusaseman moduuleita.
Projektin on myös määrä kartoittaa ensimmäinen ihminen Marsiin.

## Kehitys
Aseman kaksi ensimmäistä moduulia ovat Power and Propulsion Element (PPE) ja Habitation and Logistics Outpost (HALO), jotka laukaistaan kaupallisesti hankitulla raketilla. PPE on 60 kilowatin aurinkoenergiaa käyttävä työntövoimaa tarjoava alus, jossa on kommunikaatio- ja ohjausjärjestelmät Gateway-asemalle.
HALO on moduuli, jossa Gateway-asemalla vierailevat astronautit asuvat ja tekevät tutkimusta. HALO sisältää paineistetun asumisalueen, sekä telakoitumisportit avaruusaluksille.

Toukokuussa 2019 Nasa valitsi Maxar Technologiesin kehittämään ja rakentamaan PPE-moduulin.
Heinäkuussa 2021 Nasa valitsi Northrop Grummanin kehittämään HALO-moduulin.
Suunnitelman mukaan Euroopan avaruusjärjestö (ESA) toimittaa asumismoduulin International Habitation module (I-HAB) sekä kommunikaatiojärjestelmän, Kanadan avaruusjärjestö (CSA) toimittaa aseman ulkopuolella käytettävä robottikäsivarren Canadarm3 ja Japanin avaruusjärjestö (JAXA) toimittaa I-HAB -moduuliin ympäristönhallinnan ja elossapitojärjestelmän.

## Moduulit

Suunnitelmien mukaan kaikki aseman moduulit saataisiin yhdistettyä toisiinsa neljällä lennolla.
* Logistiikkamoduuli
* Ilmalukko
* Kulkemismoduuli Maasta asemalle
* Asumismoduuli (ESA ja JAXA): Avaruusasemalla elämiseen edellytettävät asiat.
* Robottikäsi
* Asumisen ja logistiikan moduuli
* Ikkunamoduuli
Lähde:

## Kiertorata
Avaruusasema kiertäisi Kuuta elliptisellä kuusi ja puoli päivää kestävällä kiertoradalla.

Gateway olisi lähimpänä noin 7000 kilometrin korkeudessa Kuun pinnalta ja kauimpana Kuun pinnasta noin 70 000 kilometrin korkeudessa.

## Lähteet
Jangle

**Jangle** on musiikkigenre ja termi, joka kuvaa kirkasta, helisevää kitarasoundia, johon usein liittyy melodisia ja tarttuvia sävelmiä sekä moniäänisiä harmonioita. Jangle yhdistetään erityisesti folk rockiin ja poppiin ja myöhemmin vaihtoehtorockiin. Genren ytimessä on kitarasoundi, joka tuotetaan usein 12-kielisellä sähkökitaralla, ja siitä tuli keskeinen osa 1960-luvun populaarimusiikkia.

Jangle kehittyi 1960-luvulla, erityisesti Yhdysvalloissa, mutta sen juuret ulottuvat brittiläiseen pop- ja folk rock -musiikkiin. The Beatles oli yksi ensimmäisistä yhtyeistä, jotka esittelivät janglen kaltaista kitarasoundia laajalle yleisölle. Monet rock-fanit pitävät kuitenkin genren varsinaisena aloittajana The Byrdsiä, ja ilmaus "jangle" tai "jingle-jangle" on johdettu yhtyeen uraauurtavasta vuoden 1965 kappaleesta *[[Mr. Tambourine Man]]*, jossa käytettiin pääasiassa 12-kielisiä Rickenbacker-kitaroita.

## Lähteet
The Word

**The Word** on brittiläisen The Beatles -yhtyeen kappale, joka ilmestyi heidän albumillaan *[[Rubber Soul]]* vuonna 1965. Sen sävelsivät John Lennon ja Paul McCartney, ja se käsittelee rakkauden teemaa universaalina voimana, mikä ennakoi yhtyeen myöhempiä henkisiä ja idealistisia teemoja, kuten kappaletta ”All You Need Is Love”.

## Säveltäminen ja tyyli
”The Word” yhdistää funkahtavan rytmin, tarttuvan melodian ja filosofiset sanoitukset, jotka siirsivät The Beatlesin pois perinteisistä rakkauslauluista kohti laajempia teemoja. Kappaleen groove ja George Martinin harmoninsoitto tuovat mukaan kokeellista sävyä.

## Kokoonpano
*John Lennon: laulu, rytmikitara
*Paul McCartney: laulu, bassokitara
*George Harrison: taustalaulu, soolokitara
*Ringo Starr: rummut, lyömäsoittimet
*George Martin: harmoni

## Lähteet
Kuhajärvi (Kuortane)

**Kuhajärvi** sijaitsee Lapuanjoen reitillä Kuortaneella Etelä-Pohjanmaalla. Sen pinta-ala on 93 hehtaaria. Etäisyys Seinäjoelta on 34 kilometriä itään.

## Maantiede
Kuhajärven suurin ulottuvuus etelästä pohjoiseen on noin 1,8 kilometriä. Rannat ovat taajaan asuttuja. Syvin kohta, noin kaksitoista metriä, sijaitsee järven pohjoisosassa.

Lapuanjoki virtaa Kuhajärven halki kohti Kuortaneenjärveä (75,8 metriä merenpinnan yläpuolella), joka sijaitsee kolmisen kilometriä pohjoiseen.

Kuhajärven vesitilavuus on 3&nbsp;244&nbsp;000 kuutiometriä.

Kuhajärvi (44.042.1.002) kuuluu Kuhajärven–Ylijoen alueeseen (44.042), joka on kolmannen jakovaiheen vesistö Lapuanjoen vesistössä (44). Toinen jakovaihe on Kuortaneenjärven alue (44.04). Kuhajärven–Ylijoen alueeseen kuuluu neljä vähintään hehtaarin laajuista vakavettä, joista Kuhajärvi on selkeästi laajin. Kolme muuta ovat alle 20 hehtaarin laajuiset Porkkuslampi, Sepposenlampi ja Mäyrynlampi. Järviwikin mukaan Kuhajärvi on Kuortaneen kolmanneksi laajin järvi.

## Lähteet
Turkimusoja

**Turkimusoja** on Hämeenkyrössä joki, joka virtaa Järvenkylänjärvestä Pappilanjokeen. Se on yksi harvoista joista, joissa tavataan raakkua Etelä-Suomessa.

## Lähteet
MAN LX ja FX

**MAN LX** ja **FX** ovat taktisia maastokuorma-autoja, joita valmisti saksalainen MAN. Ajoneuvot suunniteltiin asevoimien logistiikkakäyttöön 1980-luvulla ja niitä valmistettiin 2000-vuosikymmenen puoliväliin asti. LX ja FX korvattiin RMMV HX -kuorma-autosarjalla.

## Historia
LX ja FX seurasivat MAN KAT1 -sarjaa, jota valmistettiin useissa malleissa vuosina 1976–1980 erilaisiin logistisiin tehtäviin. MAN LX esiteltiin vuonna 1988. Se suunniteltiin maastokykyiseksi kevyehköksi kuorma-autoksi Bundeswehrille. FX esiteltiin vuonna 1990. LX:n valmistus lopetettiin vuonna 2004 ja FX:n 2005. Niiden jatkaja on Rheinmetall MAN Military Vehiclesin (RMMV) HX-sarja ja osin myös SX-sarja. Uusien kuorma-autojen suunnittelussa on hyödynnetty LX:n ja FX:n teknologiaa.

## Lähteet
Aili Kannel

**Aili Kannel** (21. toukokuuta 1913 Helsinki – 31. lokakuuta 2005 Espoo) oli suomalainen elokuva-alan yrittäjä. Hän toimi Kino-Filmin toimitusjohtajana vuosina 1970–1985.

Kannelin vanhemmat omistivat elokuvateattereita Kotkassa ja Porissa. Perhe muutti 1930-luvulla Helsinkiin ja perusti elokuvien osto- ja vuokraustoimintaa harjoittavan Kino-Filmi Oy:n. Yhtiön teattereita olivat Helsingissä Bio Rea ja Bio Aula, Kotkassa Kino Palatsi ja Kino Halli sekä Karhulassa Bio Fenix. Yritys myytiin 1980-luvulla Kinostolle.

Aili Kannel kirjoitti ylioppilaaksi Porissa vuonna 1933 ja aloitti lauluopinnot konservatoriossa. Hän muutti avioiduttuaan Viipuriin ja palveli sodan aikana sotilaskodin johtajana Syvärillä. Sodan jälkeen hänen laulunopettajinaan olivat muun muassa Lea Piltti ja Olavi Nyberg. Kino-Filmissä hän työskenteli apulaisjohtajana ja vuodesta 1970 toimitusjohtajana. Kino-Filmi teki yhteistyötä ulkomaisten laatuelokuvien tuottajien ja ohjaajien kanssa. Ohjaajista muun muassa Jacques Tati ja Claude Chabrol ja näyttelijöistä Stéphane Audran vierailivat elokuviensa ensi-illoissa Bio Reassa.

Kannel toimi useissa elokuva-alan järjestöissä. Hän oli Oopperan naiset -yhteisössä keräämässä varoja Helsingin uudelle oopperatalolle ja oli peruskiven muuraustilaisuudessa kutsuvieraana.

## Lähteet

*
Beau Biden

**Joseph Robinette ”Beau” Biden III** (3. helmikuuta 1969 Wilmington, Delaware – 30. toukokuuta 2015 Bethesda, Maryland) oli yhdysvaltalainen poliitikko ja juristi. Hän oli Yhdysvaltain 46. presidentti Joe Bidenin vanhin lapsi. Biden toimi Delawaren osavaltion oikeusministerinä vuodesta 2007 vuoteen 2015.

## Varhainen elämä ja koulutus

Biden syntyi Wilmingtonissa Delawaressa vuonna 1969. Kun Biden oli kolmevuotias, hän luokkaantui vakavasti auto-onnettomuudessa, jossa hänen äitinsä ja pikkusisarensa menehtyivät.

Biden valmistui Pennsylvanian yliopistosta vuonna 1991 Bachelor of Arts -tutkinnolla historiasta. Vuonna 1994 hän valmistui isänsä tavoin Syracusen yliopistosta Juris Doctor -tutkinnolla.

## Ura
Valmistumisensa jälkeen Biden toimi ensin New Hampshiren Yhdysvaltain piirituomioistuimen tuomari Steven McAuliffen avustajana. Vuonna 1995 hän aloitti työt Yhdysvaltain oikeusministeriön politiikan kehittämistoimiston neuvonantajana, ja myöhemmin hän toimi liittovaltion syyttäjänä ennen siirtymistään yksityiselle sektorille.

Vuonna 2003 yksityisellä sektorilla työskennellessään Biden liittyi Delawaren kansalliskaartiin ja hän toimi mm. Yhdysvaltain oikeusministeriön väliaikaisena oikeudellisena neuvonantajana sodanjälkeisessä Kosovossa. Irakin sodassa hän palveli vuosina 2008–2009.

Biden valittiin Delawaren oikeusministeriksi vuonna 2006, ja hänet valittiin toiselle kaudelle vuonna 2010.

## Sairaus ja kuolema
Bidenilla todettiin glioblastooma vuonna 2013. Hän menehtyi sen komplikaatioihin 46-vuotiaana vuonna 2015. Ennen kuolemaansa Biden oli ehdolla demokraattien ehdokkaaksi Delawaren kuvernöörinvaaleissa 2016.

## Lähteet
Oshkosh Corporation

**Oshkosh Corporation**, aiemmin **Oshkosh Truck**, on yhdysvaltalainen yhtiö, joka suunnittelee ja valmistaa erilaisia raskaita ajoneuvoja esimerkiksi sotilaskäyttöön.

## Historia
Yritys perustettiin Oshkoshissa Wisconsinissa vuonna 1917 nimellä *Wisconsin Duplex Auto Company*. Yritys alkoi valmistamaan nelivetoa hyödyntäviä kuorma-autoja, jotka pärjäsivät huonokuntoisemmilla päällystämättömillä teillä, joita Yhdysvalloissa oli paljon tuohon aikaan, autoilun alkuaikoina. Yrityksen kuorma-autoja käytettiin eri siviilitehtävissä, esimerkiksi rakennusalalla. Ensimmäistä kertaa Oshkoshin kuorma-autot osallistuivat sotatoimiin toisessa maailmansodassa, mutta yhtiö alkoi valmistamaan raskasta sotakalustoa pääasiallisesti kuitenkin vasta 1980-luvulla.

Oshkosh osti useita saman alan toimijoita 1990-luvulla. Yhtiö osti muun muassa nostureita valmistaneen JLG Industriesin 2,3 miljardilla dollarilla vuonna 2006. Kaupan jälkeen Oshkosh joutui kuitenkin pahoihin velkoihin, ja vuoden 2008 talouskriisi ja lama johtivat lähes konkurssiin. On sanottu, että Yhdysvaltain puolustushallinnon valtavat kaupat esimerkiksi M-ATV-ajoneuvoista pelastivat yhtiön.

## Tuotteet
Oshkoshin tuotteisiin lukeutuu sotilaskuorma-autot, panssariajoneuvot, pelastusajoneuvot, lentokenttäpaloautot, ja muut erikoisajoneuvot. Lisäksi sen tytäryhtiöt valmistavat muutakin kalustoa.

### Kuvia ajoneuvoista

Tiedosto:Transport heavy equipment carries an M60 Patton Tank at the National Guard Armory in Bluffton, Ind., June 30, 2009..jpg|M1070A0-vetoauto panssarivaununkuljetuksessa
Tiedosto:M978 tank truck in Beatty, Nevada.jpg|M978 HEMTT -säiliöajoneuvo
Tiedosto:Five days, two pairs of socks later, Marine convoy operations in Afghanistan 131022-M-ZB219-479.jpg|Logistics Vehicle System Replacement (LVSR) -kuorma-auto
Tiedosto:M-ATV Assault 4.jpg|Oshkosh M-ATV -MRAP
Tiedosto:L-ATV 34.jpg|Oshkosh L-ATV -panssariajoneuvo
Tiedosto:Oshkosh fire truck.JPEG|Oshkosh MB-1 -lentokenttäpaloauto
Tiedosto:Oshkosh P-15 fire truck.JPEG|Oshkosh P-15 -lentokenttäpaloauto
Tiedosto:Whitehorse International Airport ARFF Striker.jpg|Oshkosh Striker -lentokenttäpaloauto
Tiedosto:USPS NGDV at CES.png|Yhdysvaltain postilaitoksen Next Generation Delivery Vehicle (NGDV) -jakeluajoneuvo
Tiedosto:Oshkosh H2923B Snow Blower - Flickr - Beige Alert.jpg|Oshkosh H2923B -lumilinko


## Lähteet

## Aiheesta muualla
* Yhtiön omat sivut
Föllinge

**Föllinge** on taajama Krokomin kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 421 asukasta vuoden 2023 lopussa.

## Tunnettuja henkilöitä
* Carl-Erik Asplund (1923–2024), pikaluistelija
* Göthe Grefbo (1921–1991), näyttelijä

## Lähteet

## Aiheesta muualla
Göthe Grefbo

**Bror Göthe Ingvar Grefbo** (30. lokakuuta 1921 Föllinge – 17. toukokuuta 1991 Tukholma) oli ruotsalainen näyttelijä. Hän näytteli muun muassa Klang-nimistä poliisia *[[Peppi Pitkätossu (televisiosarja)|Peppi Pitkätossu]]* -sarjassa.

## Rooleja
* *[[Ni ljuger]]* (1969) – vartija

## Lähteet

## Aiheesta muualla
Bola de Ouro

**Bola de Ouro** on brasilialaislehti *[[Placar]]in* jakama palkinto Série A:n kauden parhaalle pelaajalle. Palkittu valitaan lehden toimittajien antamien arvioiden perusteella jokaisen ottelun ajalta. Palkinnon jako aloitettiin vuonna 1973, ja *Placar* myi palkinnon oikeudet ESPN Brazil -televisiokanavalle vuonna 2016.

## Lähteet
Carl-Göran Ekerwald

**Carl-Göran Ekerwald** (30. joulukuuta 1923 – 8. huhtikuuta 2025) oli ruotsalainen kirjailija. Hän julkaisi muun muassa romaaneja, novelleja, runoja, esseitä ja tietokirjoja sekä toimi kääntäjänä. Ekerwald oli erityisesti perehtynyt persialaiseen kirjallisuuteen. Hän oli kotoisin Östersundista ja asui vanhemmalla iällään Knivstassa. Hän valmistui Uppsalan yliopistosta vuonna 1949 ja työskenteli pitkään ruotsin kielen opettajana Svenstavikissa.

## Teoksia
* *Kumminåkern* (1962)
* *Diogenes lykta* (1983)
* *Sommarhus i Arktis* (1986)
* *Frihet, jämlikhet och broderskap* (1988)
* *Ciceros barn* (1992)
* *Nietzsche* (1993)
* *Filosofins ättestupa* (2002)
* *Skogvaktarns pojke* (2002)
* *Essäer* (2002)
* *[[Horatius]]: Liv och tänkesätt* (2006)
* *Tabula rasa* (2008)
* *Sigridiana* (2013)
* *Vreden och begäret: Introduktion till [[Jalal ad-Din Muhammad Balkhi-Rumi|Rumi]]* (2016)
* *Brittsommar* (2019)
## Lähteet

## Aiheesta muualla
Samba Gold

**Samba Gold** on Sambafootin myöntämä palkinto parhalle brasilialaiselle mies-, nais- ja alle 20-vuotiaalle jalkapalloiljalle. Palkinto perustettiin vuonna 2008, ja se koski aluksi vain pelaamista Euroopassa. Se on kuitenkin laajennettu myöhemmin kattamaan koko maailma, mukaan lukien Brasilia. Vuoteen 2023 mennessä useimmiten palkittu pelaaja oli Neymar kuudella palkinnollaan.

## Lähteet
Hoven Droven

**Hoven Droven** on Ruotsin Jämtlannista kotoisin oleva kansanmusiikkia ja folk rockia soittava yhtye, joka on perustettu vuonna 1989. Yhtyeen esikoisalbumi *Hia Hia* ilmestyi vuonna 1994.
## Diskografia
* *Hia Hia* (1994)
* *More Happy Moments with Hoven Droven* (1999)
* *Turbo* (2004)
* *Jumping At The Cedar* (2006)
* *Rost* (2011)
* *Trad* (2021)
## Lähteet

## Aiheesta muualla
Kynäsjoki

**Kynäsjoki** on Pomarkussa ja Porissa Satakunnassa virtaava joki. Joki saa alkunsa Kynäsjärvestä ja laskee Inhottujärveen kuuluen näin Karvianjoen vesistöön.  Jokea on kunnostettu 2010-luvulla pusikoitumisen vuoksi. 

## Lähteet
Palataalinen approksimantti

**Palataalinen approksimantti** on konsonanttiäänne, joka esiintyy useimmissa puhutuissa kielissä, myös suomessa. Sen merkki on kansainvälisessä foneettisessa aakkostossa ⟨j⟩. Palataalisen approksimantin voidaan katsoa olevan lavean suppean etuvokaalin puolivokaalinen variantti.

## Lähteet
Magdeburgin joulutori-isku

**Magdeburgin joulutori-isku** tapahtui Saksan Magdeburgissa illalla 20. joulukuuta 2024. Tekijä kaahasi BMW-merkkisellä henkilöautolla kaupungin joulutorille tappaen ainakin viisi ja aiheuttaen vammoja yli kahdellesadalle. Torille oli asetettu betoniesteitä, mutta hänen onnistui kiertää ne. Teon jälkeen poliisit ottivat hänet kiinni.  
## Tekijä
Saksalaismedioiden mukaan epäilty on vuonna 1974 syntynyt paikallisessa sairaalassa työskentelevä saudiarabialaislähtöinen mies, joka on asunut Saksassa vuodesta 2006 ja joka vastustaa islaminuskoa. Mediassa Taleb A. -nimellä kutsuttu mies on alun perin hakenut Saksasta poliittista turvapaikkaa, koska on luopunut islamista, ja arvostellut Saksaa siitä, ettei maa hänen mukaansa tee tarpeeksi tukeakseen saudiarabialaisia pakolaisia. Hän on myös julkaissut sosiaalisessa mediassa äärioikeistolaista AfD-puoluetta tukevaa sisältöä ja levittänyt salaliittoteorioita, joiden mukaan Saksan viranomaiset yrittävät "islamisoida" Euroopan. Toisen mielipiteen mukaan tekijän AfD-yhteydet rajoittuvat joidenkin AfD:n julkaisujen peukuttamiseen sosiaalisessa mediassa, kun taas teko vastaa tyypillistä islamilaista terrori-iskua.  

*[[Bild]]*-lehden tietojen mukaan tekijältä otetusta huumetestistä löytyi merkkejä ainakin kannabiksen, kokaiinin, amfetamiinin ja ekstaasin käytöstä.

## Uhrit
Iskussa kuolivat 45-, 52-, 67- ja 75-vuotiaat naiset sekä 9-vuotias poika. Loukkaantuneita on yli kaksisataa, joista 41 on vakavassa tilassa.
## Katso myös
* Berliinin isku 2016
## Lähteet

## Aiheesta muualla
Al-Mušannaf

**Al-Mušannaf** () on kylä Syyrian Suwaydan maakunnassa Suwaydan kaupungista itään. Kylän keskustassa on vanha roomalainen temppeli. Vuoden 2004 väestönlaskennan mukaan kylän asukasluku oli 2&nbsp;581 ja sen asukkaat ovat druuseja.

## Maantiede

Al-Mušannaf sijaitsee Syyrian Suwaydan maakunnan Suwaydan piirikunnassa Suwaydan kaupungista ja Jabal al-Duruzin rinteistä itään. Al-Mušannafin itäpuolella sijaitsee Al-Safan laavakenttä.

## Historia
Nykyisen al-Mušannafin keskustassa sijaitsee roomalaiskautinen temppeli. Temppelin pohjoisportin piirtokirjoituksen perusteella sen on rakennuttanut Marcus Aurelius vuonna 171 jaa. Piirtokirjoitus viitannee kuitenkin uudelleenrakennukseen. Paikkaa on todennäköisesti käytetty uskonnollisessa tarkoituksessa jo ensimmäisellä vuosisadalla jaa. sillä toinen piirtokirjoitus temppelissä mainitsee Herodes Agrippan. Mahdollisesti temppelin käyttö ulottuu vielä tästä vuosisadan taaksepäin.

Nykyinen kylä on perustettu 1850-luvulla. Jabal al-Duruzin seudulle oli alkanut saapua druusisiirtolaisia Libanonista ja muutamat perheet asettuivat al-Mušannafiin vuonna 1858. Roomalaisesta temppelistä tehtiin druusilainen kokoontumispaikka.

## Väestö
Al-Mušannafin asukasluku oli Syyrian vuoden 2004 väestönlaskennan mukaan 2&nbsp;581.

## Lähteet
Catharine MacKinnon

**Catharine Alice MacKinnon** (s. 7. lokakuuta 1946, Minneapolis, Minnesota) on yhdysvaltalainen oikeustieteilijä ja radikaali feministi, joka tunnetaan erityisesti seksuaalista häirintää ja pornografiaa koskevasta työstään. MacKinnon on ollut vuodesta 1990 oikeustieteen professori Michiganin yliopistossa ja vuodesta 2009 vieraileva professori Harvardin yliopistossa. Vuosina 2008–2012 hän oli ensimmäinen sukupuolikysymysten erityisneuvonantaja kansainväliselle rikostuomioistuimelle.

## Ajattelu ja toiminta

### Seksuaalirikokset
MacKinnon argumentoi 1970-luvulla ensimmäisten joukossa, että seksuaalinen häirintä työpaikalla on sukupuolisyrjintää ja laitonta Yhdysvaltain vuoden 1964 kansalaisoikeuslain perusteella.

Vuonna 2000 Bosnian kansanmurhasta selvinneitä bosnialaisia naisia edustaessaan MacKinnon voitti yhdessä kollegoidensa kanssa *Kadic v. Karadzic* -tapauksessa 745 miljoonan dollarin vahingonkorvaustuomion. Kyseessä oli ensimmäinen kerta, kun raiskaus tunnustettiin kansanmurhan teoksi.

### Pornografian vastustus
MacKinnon tunnetaan myös pornografian vastustajana feministien keskuudessa 1980-luvulla käytyjen niin sanottujen "seksisotien" aikana. Vuoden 1982 esseessään MacKinnon kiteytti naisliikkeen suhtautumisen seksuaalisuuteen: "Seksuaalisuus on feminismille samaa kuin työ on marxismille — jotain yhtä aikaa kaikkein ominta ja kaikkein riistetyintä".

MacKinnon ei hyväksy pornoa, koska pitää sitä esimerkkinä ja toisintona miesten ylivallasta. MacKinnon on argumentoinut, että pornografia loukkaa naisten kansalaisoikeuksia. MacKinnon torjuu Yhdysvaltain pornografialainsäädännön säädyttömyyteen ja yhteisöllisiin normeihin perustuvan säädöskehyksen, koska hän pitää tällaisia oikeudellisia näkökulmia miesnäkökulmaa suosivana. MacKinnonin mukaan tällainen lainsäädäntö pyrkii varmistamaan pornon saatavuuden miehille, mutta tekee pornoon liittyvän naisten alistamisen näkymättömäksi.

Vuonna 1983 MacKinnon julkaisi yhdessä Andrea Dworkinin kanssa *Dworkinin ja MacKinnonin pornografian vastaisen ihmisoikeusasetuksen*. Asetuksessa ehdotettiin, että pornografiaa kohdeltaisiin naisten kansalaisoikeuksien loukkauksena ja että pornon takia kärsineet naiset voisivat hakea vahingonkorvauksia. Minneapolisin ja Indianapolisin kaupungit hyväksyivät asetuksen lyhytaikaisesti, mutta se todettiin myöhemmin perustuslain vastaiseksi.

MacKinnonin radikaalifeministisiä pornonäkemyksiä ovat vastustaneet sekä liberaalit että konservatiivit. Liberaalit ovat pitäneet MacKinnonin näkemyksiä sananvapauden vastaisina. Konservatiivit taas useimmiten MacKinnonin tapaan vastustavat pornoa, mutta moraalisin perustein. He pitävät MacKinnonin väitteitä miesten ylivallasta väärinä. MacKinnonin näkemykset ovat jääneet paitsioon myös feminismissä, jossa valtavirta on omaksunut liberaalifeministisen käsityksen, jonka mukaan porno itsessään ei ole seksuaalisesti alistavaa.

## Teokset
MacKinnon on kirjoittanut useita teoksia, muun muassa *Sexual Harassment of Working Women: A Case of Discrimination* (1979), *Towards a Feminist Theory of State* (1989), *Are Women Human?* (1998) ja *Sex Equality* (2001).

## Lähteet
Teo Ala-Ruona

**Teo Ala-Ruona** (s. 1990, Kuopio) on helsinkiläinen esitystaiteilija. Hän on valmistunut teatteritaiteen maisteriksi Taideyliopiston Teatterikorkeakoulun Ecology and Contemporary Performance -ohjelmasta vuonna 2018 ja taiteen maisteriksi Aalto-yliopistosta vuonna 2016. Ala-Ruonan työskentely asettuu performanssitaiteen, tanssitaiteen ja nykyteatterin välimaastoon.

## Taiteellinen työskentely
Ala-Ruonan työskentelyn keskiössä ovat seksi, queer-ekologia, ympäristömyrkyt ja sukupuoli. Ala-Ruonan teoksille ominaisia ovat spekulatiivinen fiktio ja esitysmuodot, joissa yhdistyvät somatofiktiiviset praktiikat, liike ja erilaiset ääntelytekniikat. Käyttämällä omaa kehoaan erilaisten spekulatiivisten tarinoiden tapahtumapaikkana hän kokeilee, kuinka fiktion avulla voi muuttaa sekä itseään että näkökulmia, joista muut katsovat hänen kehoaan. 

### Teokset
Ala-Ruonan teoksia ovat mm. *Parachorale* (Baltic Circle, 2024), *Enter Exude* (Kiasma-teatteri, 2023) ja *Lacuna* (Ehkä-tuotanto, 2021). Hän on tehnyt teoksia myös yhteistyössä muiden taiteilijoiden kanssa kuten *Slit* yhdessä Artor Jesus Inkerön kanssa (ANTI-festivaali, 2023), *Babymmalian* yhdessä Anni Puolakan kanssa (Vapaan taiteen tila, 2022) ja *Deep Time Trans* yhdessä Deep Time Trans -työryhmän kanssa (Baltic Circle, 2021). 

Ala-Ruonan teokset ovat usein omasta elämästä kumpuavia teoksia, jotka keskittyvät kehoon ja joissa käsitellään tabuiksikin koettuja aiheita. Eroottinen autofantasia *Enter Exude* käsitteli autoihin liittyvää maskuliinisuutta*, Babymmalian* rintaruokintaa ja *Parachorale* transsukupuolisuutta. 

Ala-Ruonan teoksia on esitetty Performa-biennaalissa (New York), The Vilnius Biennial of Performance Art -biennaalissa (Vilna), Kiasma-teatterissa (Helsinki), The Institute of Contemporary Arts -tilassa (Lontoo), Sequences-festivaalilla (Reykjavik), Centrale Fiesissä (Dro) ja Husets Teaterissa (Kööpenhamina).

Ala-Ruona työryhmineen on valittu luomaan teos Pohjoismaiseen paviljonkiin Venetsian arkkitehtuuribiennaalissa vuonna 2025.

## Lähteet

## Aiheesta muualla
* Teo Ala-Ruonan verkkosivut
Markus Venehsalo

**Markus Venehsalo** (s. 1996 Mikkeli) on suomalainen kitaristi ja musiikintekijä.

Mikkelissä syntynyt ja Nilsiään puolivuotiaana muuttanut Venehsalo alkoi käydä kitaratunneilla 10-vuotiaana. Musiikillisia esikuvia ovat muun muassa Yngwie Malmsteen, Roope Latvala ja Stevie Ray Vaughan.

Venehsalo opiskeli Kuopion konservatoriossa 2013–2016 ja Haaga-Helian Ammatillisessa opettajakorkeakoulussa, josta valmistui soiton ja laulun opetuksen musiikkipedagogiksi vuonna 2021.

Markus Venehsalo & Mavon Safia -kokoonpanon albumi *Introlation* ilmestyi syyskuussa 2023. Muun muassa fuusiojazzkitaristi Frank Gambale ja Venehsalon opettaja Mikko Kosonen vierailevat albumilla. *Introlation* on saanut musiikkijulkaisujen kritiikeissä myönteisen vastaanoton.

Toukokuussa 2024 Venehsalo palkittiin Kitarajumala 2024 -kunniakirjalla. Kyseessä oli Radio Rockin, Tonefest-tapahtuman ja entisen Megadeth-kitaristin Kiko Loureiron yhdessä järjestämä kitarasoolokilpailu. Venehsalo osallistui kilpailuun soolona yhtyeensä Markus Venehsalo & Mavon Safia kappaleella ”Future”.

Myöhemmin toukokuussa hän voitti JTC Guitarin Jam of the Month -soolokilpailun ja joulukuussa Legator Guitarsin Super Shred -kilpailun, jonka voittajan valitsi Immortal Guardianin kitaristi Joshua Lopez.

Venehsalo soittaa muun muassa Katri Ylanderin yhtyeessä ja neljästä ammattimuusikosta koostuvassa, eri puolilla Suomea esiintyvässä Virsvälkkä-yhtyeessä, jonka ohjelmistoon kuuluu lasten ja nuorten gospelmusiikki.

## Diskografia
* *Introlation* (Markus Venehsalo & Mavon Safia, 2023)

## Lähteet
Pacific Northwest

**Pacific Northwest** (myös **Cascadia**, ) on Tyynen valtameren rannikolla Yhdysvalloissa ja Kanadassa sijaitseva maantieteellinen alue, johon yleensä luetaan kuuluvaksi Oregonin, Washingtonin, Idahon ja Montanan osavaltiot sekä Brittiläinen Kolumbia.

## Lähteet

## Aiheesta muualla
Jeff Nathanson

**Jeff Nathanson** (s. 12. lokakuuta 1965 Los Angeles) on yhdysvaltalainen elokuvakäsikirjoittaja.

## Filmografia

## Lähteet
Vääräoja

**Vääräoja** () oli inkeriläinen kylä, joka kuului Soikkolan luterilaisen seurakuntaan. Kylä sijaitsi Soikkolan niemen pohjoisosassa, Suomenlahden rannalla. 

Vääräoja, kuten muut Soikkolan äyrämöissiirtolat (Uudenkylä ja Järvenperä) oli perustettu varmasti 1600-luvun alussa. Vuonna 1849 kylän asukasluku oli 160 ihmistä (79 miestä ja 81 naista), kaikki inkeriläisiä (äyrämöisiä). Asukkaiden elinkeinot oli maatalous ja kalastus, kalaa pyydettiin nuotalla ja verkoilla.

Vuonna 1926 Vääräojassa oli 42 taloa ja 158 asukasta, niistä inkeriläisiä - 152 (40 taloa). Kylän suvut olivat Häkkinen, Käräkkä, Pajunen ja Togi. Maallikkosaarnaaja Johannes Togi oli syntynyt Vääräojassa. Kielitieteilijä Ruben Nirvi tutki äyrämöismurteita mm. vääräojalaisen informantin Katri Pajusen avulla.

1930-luvun puolivälissä Soikkolan niemellä aloitettiin rakentaa suuri sotilastukikohta (ns. "toinen Kronstadt"). Vääräojan asukkaat pakkosiirrettiin silloin muualle. Sotien jälkeen kylän alue jäi autioksi. 

## Lähteet
Hällabrottet

**Hällabrottet** on asuinalue Kumlan kunnassa Örebron läänissä Närken  historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Kumlan keskustaajaman kanssa.

## Lähteet

## Aiheesta muualla
Åbytorp

**Åbytorp** on taajama Kumlan kunnassa Örebron läänissä Närken historiallisessa maakunnassa Ruotsissa. Taajamassa oli 821 asukasta vuoden 2023 lopussa.

## Lähteet

## Aiheesta muualla
Fjärås kyrkby

**Fjärås kyrkby** on taajama Kungsbackan kunnassa Hallandin läänissä samannimisessä historiallisessa maakunnassa Ruotsissa. Taajamassa oli 2&nbsp;810 asukasta vuoden 2023 lopussa.

## Lähteet

## Aiheesta muualla
Johannes Antonsson

**Johannes Antonsson** (1921–1995) oli ruotsalainen maanviljelijä ja keskustapuolueen poliitikko, joka toimi kansanedustajana vuosina 1959–1979 ja kuntaministerinä Thorbjörn Fälldinin hallituksessa 1976–1978. Vuosina 1979–1986 hän toimi Hallandin läänin maaherrana.

## Kuvia

Centern - Ungdomligt tänkande 1970.jpg|Keskustapuolueen vaalijuliste vuodelta 1970. Keskellä puheenjohtaja Gunnar Hedlund, oikealla varapuheenjohtaja Thorbjörn Fälldin ja vasemmalla toinen varapuheenjohtaja Antonsson.

## Lähteet

## Aiheesta muualla

* Ruotsin valtiopäivät
Antonsson

**Antonsson** on seuraavien ruotsalaisten henkilöiden sukunimi:

* Bertil Antonsson (1921–2006), painija
* Johannes Antonsson (1921–1995), poliitikko
* Mikael Antonsson (s. 1981), jalkapalloilija
Ukrajinska pravda

***Ukrajinska pravda*** (; , suom. ’ukrainalainen totuus’; lyhennys **UP**) on ukrainalainen, liberaaliksi luonnehdittu uutissivusto. Lehti julkaisee uutisia ja muuta aineistoa ensisijaisesti ukrainaksi. Useimmat artikkelit käännetään venäjäksi ja valittu osa englanniksi. Päätoimittajana toimii Sevhil Musajeva. Toukokuussa 2021 uutissivuston omistus siirtyi ukrainalaiselle sijoitusyhtiö Dragon Capitalille. Loppuvuodesta 2024 sivustoa seurasi lähes 8 miljoonaa lukijaa ympäri maailmaa.

Ukrajinska pravdan perusti huhtikuussa 2000 Heorhi Gongadze, joka murhattiin presidentti Leonid Kutšman käskystä  seuraavana syksynä. Vuonna 2016 UP:n pääkolumnisti, Committee to Protect Journalist -järjestön kansainvälisen lehdistövapauspalkinnon voittanut Pavel Sheremet tapettiin autopommilla, ilmeisesti kostona tutkivaan juttusarjaan liittyen.  

 

Ukrajinska pravdan englanninkielinen sivusto käynnistettiin nopeasti Venäjän hyökkäyssodan ensimmäisenä päivänä (24. helmikuuta 2022), koska toimtus koki että ukrainalaisten uutisten tulisi saavuttaa laajempi kansainvälinen yleisö. Verkkosivuston (kaikki kielet) suosio nousi äkkiä, 30 päivän aikana hyökkäyssodan alkamisesta Ukrainska pravdan sivustolla vierailtiin lähes miljardi kertaa. Esimerkiksi Yahoo News ja MSN liittivät Ukrainska pravdan juttuja uutisvirtaansa.  Verkkoanalyytikan mukaan Ukrajinska pravda oli Venäjän hyökkäyssodan alun jälkeen Ukrainan luetuin verkkosivusto Googlen hakupalvelujen jälkeen. Ukrajinska pravdalle myönnettiin International Press Instituten vuoden 2022 IPI-IMS Free Media Pioneer -lehdistöpalkinto yhdessä kuuden muun ukrainalaisen joukkoviestimen (ABO, Hromadske, Slidstvo.info, StopFake, The Kyiv Independent, ja Ukraїner) kanssa.

Alkuvuodesta 2024 yhdysvaltalaiset, maailmanlaajuisesti leviävät uutissivustot (Yahoo News ja MSN) kuitenkin muuttivat Ukrainaa käsitteleviä aineistokäytäntöjään. UP:n toimituksen tai kahden muun tunnetun ukrainalaisen uutissivuston englanninkielisiä uutisia ei otettu enää paljoakaan uutisvirtaan. Tilalle ukrainalaista näkökulmaa edustamaan mediajätit linkittivät kyseenalaisia, Daily Digestin kaltaisia koontisivustoja, jotka poimivat muun muassa Wikimedia Commonsin ilmaisvalokuvia lyhyine kuvateksteineen ja mainoksia luotettavista ukrainalaisista mediataloista peräisin olevien, journalistisesti toimitettujen sisältöjen sijaan. Globaalien teknologiajättien Google Discover ja Apple News -sivustot ovat puolestaan rajoittaneet lukijoiltaan UP:n englanninkielisten uutisten saatavuutta.  

## Lähteet
Billdal

**Billdal** on entinen taajama Göteborgin ja Kungsbackan kunnissa Hallandin ja Länsi-Götanmaan lääneissä Hallannin ja Länsi-Götanmaan historiallisissa maakunnissa Ruotsissa. Se kasvoi vuonna 2018 yhteen Göteborgin keskustaajaman kanssa.

## Lähteet

## Aiheesta muualla
Särö (Ruotsi)

**Särö** on asuinalue Kungsbackan kunnassa Hallandin läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Billdalin kanssa, joka puolestaan on nykyisin osa Göteborgin keskustaajamaa. Särö on perinteisesti tunnettu kylpylä- ja lomanviettopaikkana.

## Lähteet

## Aiheesta muualla
Anna Maria Häkkinen

**Anna Maria Häkkinen** (s. 1981) on Helsingissä asuva koreografi, esiintyjä ja pedagogi. Hän on valmistunut tanssitaiteen maisteriksi Taideyliopiston Teatterikorkeakoulun koreografian koulutusohjelmasta vuonna 2012. Häkkinen on toiminut vierailevana opettajana Taideyliopistossa, UrbanApassa ja Zodiak - Uuden tanssin keskuksessa.

## Taiteellinen työskentely
Häkkisen teoksissa yhdistyy työryhmälähtöisyys, tanssihistorian läsnäolo sekä liikkeen ja musiikin nautinnollisuus. Hänen viimeisimpiä teoksiaan ovat New Yorkin Performa-biennaalissa esitetty *Afterglow, low lingering slips of light* (2023) sekä *phoenix – a deep re­lax­ation sero­tonin re­lease* (2023), joka tehtiin yhteistyössä Taideyliopiston Teatterikorkeakoulun tanssin opiskelijoiden kanssa. Molemmissa teoksissa hän työskenteli yhdessä dramaturgi Emil Santtu Uutun, valosuunnittelija Erno Aaltosen ja äänisuunnittelija Eliel Tammiharjun aka Kelielin kanssa. 

Häkkisen muita näyttämöteoksia ovat mm. *Doom & Bloom* yhdessä Hanna Ahdin ja Maija Mustosen kanssa (Teatteri Takomo, 2023) ja *DANCE* (Zodiak - Uuden tanssin keskus, 2018). 

Häkkisen teoksia on esitetty galleria- ja museotiloissa. *Afterglow, low lingering slips of light* esitetään Nykytaiteen museo Kiasman ylimmän kerroksen näyttelytilassa osana *Kivi, paperi, sakset* -näyttelyn ohjelmistoa maaliskuussa 2025. *Monuments* (2020-23) kuului Kiasman ARS22-näyttelyn esitysohjelmistoon ja yhdessä Maija Mustosen ja työryhmän kanssa tehty *Treat* nähtiin Helsingin Taidehallissa osana *Aistit*-näyttelyä (2021).  

Häkkinen on työskennellyt esiintyjänä mm. koreografi Anna Mustosen ja cembalisti Marianna Henrikssonin teoksessa *Sfäärit* (i dolci, Musica nova Helsinki, Zodiak - Uuden tanssin keskus, 2025), Liisa Pentin ja rendezvous-taideyhteisön teoksessa *Epämuodostunut helmi - tansseja keväälle ja hiljaisuudelle* (Kiasma-teatteri, 2024), Masi Tiitan kestollisessa teoksessa *La Mer* (Baltic Circle ja Titanik-galleria, 2019) 

Häkkinen kuuluu taideyhteisö rendezvousin perustajajäseniin yhdessä Hanna Ahdin, Anna Mustosen, Maija Mustosen, Masi Tiitan ja Anna Torkkelin kanssa. 

## Lähteet

## Aiheesta muualla

* Anna Maria Häkkisen verkkosivut
Särö (täsmennyssivu)

**Särö** voi tarkoittaa seuraavia:

* särö, signaalin epäpuhtautta kuvaava suure elektroniikassa ja äänentoistotekniikassa
* särö, kitaraefekti
* Särö, taajama Kungsbackan kunnassa Ruotsissa
* Särö, suomalainen kirjallisuus- ja kulttuurilehti
* Tikku, *Särö*, Mirage Studiosin ja IDW:n sarjakuva- ja elokuvahahmo
* Särö, sukunimenä:
** Urho Särö (1895–1929), suomalainen jääkärikapteeni.
Timothy Fayulu

**Timothy Bruce Fayulu** (s. 24. heinäkuuta 1999 Geneve, Sveitsi) on kinshasankongolais-sveitsiläinen jalkapalloilija, pelipaikaltaan maalivahti. Hän edustaa Sveitsin Superliigassa pelaavaa FC Sionia.

Fayulu on pelannut koko seurauransa ajan Sveitsissä. Hän siirtyi FC Sioniin helmikuussa 2018, aluksi lainasopimuksella Olympique de Genèvestä. Hän pelasi ensimmäiset kaksi superliigaotteluaan toukokuussa 2019. Kaudella 2020–2021 hän sai jo enemmän vastuuta. Kauden 2022–2023 hän oli lainalla toisessa superliigajoukkueessa FC Winterthurissa. Kaudella 2023–2024 hän oli toiselle sarjatasolle pudonneen FC Sionin ykkösmaalivahti ja on jatkanut sillä paikalla kaudella 2024–2025 joukkueen palattua Superliigaan. Fayulu on pelannut vuoden 2024 loppuun mennessä 52 superliigaottelua.

Fayulu edusti nuorten maajoukkueissa sekä Kongon demokraattista tasavaltaa että Sveitsiä. Hän oli Sveitsin alle 21-vuotiaiden maajoukkueen varamaalivahtina ikäluokan EM-kilpailuissa 2021. Aikuisten maaotteluissa Fayulu on edustanut vuosina 2019–2020 ja uudelleen vuonna 2024 Kongon demokraattisen tasavallan maajoukkuetta mutta on sielläkin jäänyt varamaalivahdiksi.

## Lähteet
Lionel Mpasi

**Lionel M’Pasi N’Zau** (s. 1. elokuuta 1994 Meaux, Ranska) on kinshasankongolais-ranskalainen jalkapalloilija, pelipaikaltaan maalivahti. Hän edustaa Ranskan Ligue 2:ssa pelaavaa Rodezia.

Mpasi pelasi Paris Saint-Germainin junioreissa ja Toulousen reservijoukkueessa. Hän siirtyi Rodeziin heinäkuussa 2016. Hän on pelannut vuoden 2024 loppuun mennessä 117 Ligue 2 -ottelua. Hän teki lokakuussa 2024 kotiottelussa Lorientia vastaan lisäajalla 3–3-tasoitusmaalin.

Mpasi edusti nuorten maaotteluissa Ranskaa. Hän pelasi kaksi ottelua alle 17-vuotiaiden EM-kilpailuissa 2011 ja neljä ottelua samana vuonna alle 17-vuotiaiden MM-kilpailuissa. Aikuisten tasolla Mpasi on edustanut Kongon demokraattisen tasavallan maajoukkuetta. Hän pelasi ensimmäisen miesten maaottelunssa helmikuussa 2022, ja vuoden 2024 loppuun mennessä niitä on kertynyt 17 kappaletta. Tammi-helmikuussa 2024 pelatuissa Afrikan-mestaruuskilpailuissa hän pelasi kuusi ottelua ja teki neljännesvälierän Egyptiä vastaan päättäneessä rangaistuspotkukilpailussa voiton tuoneen viimeisen maalin joukkueensa yhdeksäntenä laukojana, mutta oli vaihdossa tappiollisessa pronssiottelussa.

## Lähteet
Antero Vipunen (kirja)

**Antero Vipunen: arvoitusten ja ongelmien, leikkien ja pelien sekä eri harrastelualojen pikkujättiläinen** on Yrjö Karilaan toimittama tieto-, tehtävä- ja puuhakirja lapsille ja nuorille. Sen ensimmäinen painos ilmestyi WSOY:n Pikkujättiläiset-sarjassa vuonna 1950, ja siitä on otettu monta muuttamatonta painosta sen jälkeenkin: 21. painos ilmestyi vuonna 2005. Kirja on saanut nimensä suomalaisen kansanrunouden taruhahmosta.

14. painoksen (1990) takakansiteksti kertoo yli 700-sivuisen kirjan sisältävän 170 arvoitusta, 250 laskutehtävää, 165 kompakysymystä, 200 kirjainarvoitusta, 30 ristisanatehtävää, 32 salakirjoitusjärjestelmää, sata kuva-arvoitusta, 80 nuoratemppua, 115 tulitikkutehtävää, 240 matemaattista ongelmaa ja peliä, 40 piilokuvaa, 35 leikillistä esitystä sekä 470 peliä ja leikkiä.

*[[Uusi Suomi]]* -sanomalehdessä Vilho Suomi kirjoitti uutuuskirjasta: ”Aarreaitta kerrassaan tämä Antero Vipunen, sellainen loukku, josta ei tahdo erilleen päästä, ei Väinämöisenkään tiedoilla.” *Helsingin Sanomien* arvostelija H. M. luonnehti sitä näin: ”[--] ken pelkää käyttää harmaita aivosolujaan, hän välttää ’Antero Vipusta’ kuin ruttoa. Mutta jokaiselle ihmiselle, joka uskoo Luojan antaneen hänelle aivot sitä varten, että niitä käytettäisiin, koituu tästä teoksesta uskomattoman paljon hyötyä ja hauskaa.”

## Lähteet
Gentisiinihappo

**Gentisiinihappo** (C7H6O4) on aromaattisiin karboksyylihappoihin kuuluva orgaaninen yhdiste. Yhdistettä ja sen johdannaisia käytetään lääketieteessä.

## Ominaisuudet, valmistus ja käyttö
Huoneenlämpötilassa gentisiinihappo on väritöntä kiteistä ainetta. Yhdiste liukenee veteen, etanoliin ja dietyylieetteriin. Kuumennettaessa ainetta yli sulamispisteensä se hajoaa hydrokinoniksi ja hiilidioksidiksi. Gentisiinihappo on heikko happo ja sen pK<sub>a</sub>-arvo on 2,93.

Gentisiinihappoa valmistetaan Kolbe–Schmitt-reaktiolla hydrokinonista ja hiilidioksidista tai kaliumvetykarbonaatista. Toinen tapa on salisyylihapon hapetus kaliumpersulfaatin avulla.
:
:

Gentisiinihappoa ja sen suoloja ja orgaanisia johdannaisia (esimerkiksi amideja) voidaan käyttää reumatismin hoitamiseen. Yhdistettä voidaan käyttää lisäaineena lämpöpapereissa.

## Lähteet
Poikeljärvi (järvi Porissa)

**Poikeljärvi** (ruots. *Poikelträsk*) on järvi Poikeljärven kylässä Ahlaisten ja Noormarkun rajalla Porissa. Järvi kuuluu Karvianjoen vesistöön. Poikeljärvi on pintavesityypiltään matala humusjärvi, jonka ekologinen tila on hyvä. Virkistyskäyttöarvoltaan merkittävän järven pinta-ala on lähes 72 ha ja rantaviivaa on noin 5,8&nbsp;km.

Poikeljärven sijainnilla ja saarella oli merkittävä asema maanjako-oikeudessa vuonna 1771. Silloin päättyi 1400-luvulla alkanut kiista siitä, miten muun muassa Eteläjoen ja Poikeljärven alueet jakautuisivat Noormarkun ja Ahlaisten välillä. Ratkaisu vaikutti siihen, missä noormarkkulaisten ja ahlaislaisten oli mahdollisuus kasketa ja kalastaa.

## Lähteet
François Gény

**François Gény** (1861–1959) oli ranskalainen oikeustieteilijä, joka työskenteli Nancyn yliopistossa, jossa hän opetti ja toimi hallinnossa. Hän otti käyttöön nimityksen oikeuslingvistiikka. Hänet valittiin yhdysvaltalaisen tiedeakatemian American Academy of Arts and Sciencesin jäseneksi 1933.

## Lähteet

## Aiheesta muualla

*
Gangbé Brass Band

**Gangbé Brass Band** on beniniläinen yhtye, jonka perusti kahdeksan cotonoulaista jazzmuusikkoa vuonna 1994. Yhtye on fuusioinut jazzia ja beniniläisiä musiikkiperinteitä. Kokoonpanossa on käytetty merkkitorvea, pasuunaa, saksofonia, sousafonia, trumpettia ja perinteisiä lyömäsoittimia.

Gangbé Brass Band sai toimintaansa tukea Cotonoun ranskalaista kulttuurikeskusta johtaneelta André Jolylta. Yhtye teki soundtrackin Camille Amouron elokuvaan *Ciel, ma francophonie*, joka sai ensi-iltansa kuudennessa Sommet de la francophoniessa Cotonoussa. Vuonna 1997 Gangbé Brass Band esiintyi Angélique Kidjon kanssa. Samana vuonna yhtye teki esiintymisen Festival du Théâtre des Réalités’ssa Bamakossa. Vuonna 1998 Gangbé Brass Band teki yhteistyötä Alougbine Dinen kanssa, esiintyi Jazz à Ouaga -festivaalilla ja palasi Bamakon Festival du Théâtre des Réalitésiin, jossa yhtyeen jäsenet tutustuivat ranskalaiseen Lo’Jo Triban -kokoonpanoon. Lo’Jo Tribanin ja Yves de Lacroix’n avulla Gangbé Brass Band julkaisi debyyttialbumin *Gangbé*. Yhteistyö johti myös 35 konsertin kansainvälisen kiertueen aloittamiseen vuonna 1999. Gangbé Brass Band palkittiin Benin Golden Awardsissa.

Gangbé Brass Band on uransa aikana esiintynyt monissa Euroopan sekä Afrikan maissa, Pohjois-Amerikassa ja Libanonissa. Se on osallistunut eri festivaaleille, kuten WOMAD:iin ja Musiques Métissesiin.

## Lähteet
Shenyangin metro

**Shenyangin metro** on metrojärjestelmä, joka palvelee Shenyangin kaupunkia Liaoningin maakunnassa, Kiinassa. Se on seitsemäs metrojärjestelmä Manner-Kiinassa ja ensimmäinen Koillis-Kiinassa.

Järjestelmä on yhteydessä Shenyangin raitiotiejärjestelmään kaupungin eteläosassa. 

## Lähteet
Uneutettu vonkamies

**Uneutettu vonkamies** on tamperelaisen Veikko Haukkavaaran vuonna 1989 tekemä taideteos Taivalkoskella Jokijärvenkylän Kallioniemessä, Kalle Päätalon lapsuudenkodin pihassa. Patsaan lahjoitti Taivalkosken kunnalle Kalle Päätalo Iijoen tukkilaisten muistoksi. Iijoessa oli viimeinen uitto vuonna 1988.

## Lähteet
Pentti Ikonen (uimari)

**Pentti Olavi Ikonen** (9. toukokuuta 1934 Viipuri – 24. maaliskuuta 2007 Helsinki) oli suomalainen uinnin olympiaedustaja. Hän oli 1950-luvun alkupuolella Suomen parhaita vapaauimareita.

Ikonen kilpaili Helsingin kesäolympialaisissa 1952 ja karsiutui alkuerissä kaikilla kolmella matkallaan: 100 metrin vapaauinnissa, 400 metrin vapaauinnissa ja 4&nbsp;×&nbsp;200 metrin vapaauintiviestissä. Hän saavutti Pohjoismaiden-mestaruuskilpailuissa pronssia 100 metrin vapaauinnissa vuonna 1951. Hän voitti Suomen-mestaruuden 100 metrin vapaauinnissa vuosina 1950–1954 ja 400 metrin vapaauinnissa vuosina 1951–1953 sekä useita viestimestaruuksia. Hän ui useita Suomen-ennätyksiä ja alitti vuonna 1952 ensimmäisenä suomalaisena viiden minuutin rajan 400 metrin vapaauinnissa ajallaan 4.53,3. Hän saavutti SM-mitaleja myös vesipallossa. ”Pena” Ikonen edusti Helsingin Uimareita.

## Lähteet

* 

### Viitteet
Jorma Rauhala

**Jorma Rauhala** (s. 1965) on suomalainen yritysjohtaja. Hänestä tuli 1. helmikuuta 2024 Kesko Oyj:n toimitusjohtaja ja Kesko-konsernin pääjohtaja Mikko Helanderin jäädessä eläkkeelle.

Rauhala valmistui kauppatieteiden maisteriksi. Hän aloitti uransa Keskon palveluksessa vuonna 1992. Vuosina 2003–2012 hän oli Kesprossa eri tehtävissä, myös toimitusjohtajana. Rauhala oli Citymarketin elintarvikekaupasta vastannut johtaja vuosina 2012–2013 ja Ruokakeskon toimitusjohtaja vuosina 2013–2017. Hän oli myös Keskon päivittäistavarakaupan toimialajohtaja vuosina 2015–2017. Vuonna 2018 Rauhalasta tuli Keskon rakentamisen ja talotekniikan toimialajohtaja sekä Keskon pääjohtajan sijainen. Hän toimi tässä asemassa, kunnes sai vuonna 2023 nimityksen Keskon seuraavaksi toimitusjohtajaksi.

Rauhala on naimisissa ja hänellä on kaksi lasta.

## Lähteet
Romano Schmid

**Romano Schmid** (s. 27. tammikuuta 2000 Graz) on itävaltalainen jalkapalloilija, pelipaikaltaan keskikenttäpelaaja. Hän on pituudeltaan 168-senttimetrinen. Hän edustaa Saksan Bundesliigassa pelaavaa Werder Bremeniä.

Schmid pelasi Sturm Grazin junioreissa vuodesta 2009 alkaen. Hän pelasi Sturm Grazin edustusjoukkueessa kolme Itävallan Bundesliigan ottelua. Hän siirtyi elokuussa 2017 Red Bull Salzburgiin, jonka edustusjoukkueessa hän pelasi yhden bundesliigaottelun. Hän sai enemmän peliaikaa reservijoukkue Lieferingissä 2. Ligassa. Hän siirtyi tammikuussa 2019 saksalaiseen Werder Bremeniin mutta pelasi vielä kesään 2020 saakka lainalla itävaltalaisseura Wolfsberger AC:ssä, jolle hän teki kolme bundesliigamaalia 37 ottelussa. Kaudella 2019–2020 hän pelasi Eurooppa-liigassa kuusi ottelua.

Schmid pääsi kaudella 2020–2021 pelaamaan Saksan Bundesliigassa vasta joulukuussa, mutta siitä eteenpäin hänelle kertyi 22 liigaottelua, joissa hän oli 13 kertaa avauskokoonpanossa. Kaudella 2021–2022 Werder Bremen pelasi 2. Bundesliigassa, ja Schmid pelasi 33 liigaottelua, joissa hän teki kolme maalia. Kaudella 2022–2023 Bremen pelasi jälleen pääsarjatasolla, ja Schmid pelasi 27 liigaottelua ja teki ensimmäisen pääsarjamaalinsa Saksassa huhtikuussa 2023 kotiottelussa Kölniä vastaan. Kaudella 2023–2024 Schmid pelasi 33 bundesliigaottelua ja teki niissä neljä maalia.

Schmid pelasi Itävallan eri juniorimaajoukkueissa yli 50 ottelua. Ensimmäiset ottelunsa Itävallan A-maajoukkueessa hän pelasi syyskuussa 2022 Kansojen liigassa Ranskaa ja Kroatiaa vastaan. EM-kilpailuissa 2024 hän tuli vaihdosta kentälle kahdessa ensimmäisessä ottelussa ja pelasi avauskokoonpanossa kahdessa muussa. Hän teki maalin alkulohko-ottelussa Alankomaita vastaan. Hän on pelannut vuoden 2024 loppuun mennessä 21 A-maaottelua. Hän on tehnyt näissä otteluissa kaksi maalia: ensimmäisen kesäkuussa 2024 EM-kilpailuissa Alankomaita vastaan ja toisen marraskuussa 2024 Kansojen liigan ottelussa Sloveniaa vastaan.

## Lähteet

## Aiheesta muualla
The Harvest Floor

__NOTOC__
**The Harvest Floor** on Cattle Decapitationin neljäs studioalbumi, joka julkaistiin 20. tammikuuta 2009.

Wes Benscoter suunnitteli The Harvest Floor-teoksen, jossa useat ihmiset jonottavat teurastamoon teurastettaviksi kuin he olisivat karjaa.

## Kappaleet
#
#
#
#
#
#
#
#
#
#
#(bonuskappale)

## Kokoonpano
* Travis Ryan – laulu
* Josh Elmore – kitara
* Troy Oftedal – bassokitara
* Dave McGraw – rummut

### Vierailevia muusikoita
* Ross Sewage (Exhumed) – laulu kappaleessa "Tooth Enamel And Concrete"
* Dino Sommese (Noothgrush, Dystopia) – laulu kappaleessa "The Product Alive"

## Lähteet

## Aiheesta muualla
* 
*